ᱨᱟᱭᱵᱟᱨᱮᱞᱤ

ᱨᱟᱭᱵᱟᱨᱮᱞᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱨᱟᱭᱵᱟᱨᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱟᱨ ᱞᱚᱠᱷᱱᱚᱣ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱥᱟᱭ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱞᱚᱠᱷᱱᱚᱣ ᱠᱷᱚᱱ ᱘᱒ ᱠᱤᱞᱚᱢᱤᱴᱚᱨ (᱕᱑ ᱢᱤᱞ) ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱨᱟᱭᱵᱟᱨᱮᱞᱤ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱛᱟᱞᱟ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱞᱚᱠᱷᱱᱚᱣ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱞᱟᱴᱤᱴᱭᱩᱰ ᱒᱕°᱔᱙' ᱠᱚᱧᱮ ᱟᱨ ᱒᱖°᱓᱖' ᱠᱚᱧᱮ ᱟᱨ ᱞᱚᱝᱜᱤᱴᱭᱩᱰ ᱑᱐᱐°᱔᱑' ᱥᱟᱢᱟᱝ ᱟᱨ ᱘᱑°᱓᱔' ᱥᱟᱢᱟᱝ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱠᱚᱧᱮ ᱨᱮ, ᱱᱚᱣᱟ ᱞᱚᱠᱷᱱᱚᱣ ᱨᱮᱱᱟᱜ ᱛᱚᱦᱥᱤᱞ ᱢᱚᱦᱚᱱᱞᱟᱞ ᱜᱚᱸᱡᱽ ᱟᱨ ᱵᱟᱨᱟᱵᱟᱸᱠᱤ ᱨᱮᱱᱟᱜ ᱦᱮᱭᱫᱚᱨᱜᱚᱲ, ᱥᱟᱢᱟᱝ ᱨᱮ ᱦᱚᱱᱚᱛ ᱥᱩᱞᱛᱟᱱᱯᱩᱨ ᱨᱮᱱᱟᱜ ᱛᱚᱦᱥᱤᱞ ᱢᱩᱥᱟᱯᱷᱤᱨ ᱠᱷᱟᱱᱟ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱯᱚᱨᱜᱟᱱᱟ ᱚᱴᱮᱦᱟ ᱟᱨ ᱦᱚᱱᱚᱛ ᱯᱨᱚᱛᱟᱯᱜᱚᱲ ᱨᱮᱱᱟᱜ ᱠᱩᱸᱰᱟ ᱛᱚᱦᱥᱤᱞ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱮᱛᱚᱢ ᱥᱤᱢᱟᱹ ᱫᱚ ᱜᱟᱝᱱᱟᱹᱭ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ ᱱᱚᱣᱟ ᱯᱷᱟᱛᱮᱦᱯᱩᱨ ᱦᱚᱱᱚᱛ ᱛᱮ ᱟᱞᱟᱜᱟ ᱾ ᱯᱟᱪᱮ ᱨᱮ ᱩᱱᱱᱟᱣ ᱨᱮᱱᱟᱜ ᱵᱤᱜᱷᱟᱯᱩᱨ ᱟᱨ ᱯᱩᱨᱣᱟ ᱛᱚᱦᱥᱤᱞ ᱢᱮᱱᱟᱜᱼᱟ ᱾

ᱦᱚᱲ ᱮᱞ

᱓᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱵᱟᱨᱮᱞᱤ ᱨᱤᱱ ᱦᱚᱲ ᱮᱞ ᱫᱚ ᱓᱕,᱑᱙᱗ ᱚᱲᱟᱜ ᱨᱮ ᱑᱙᱑,᱓᱑᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱕ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ; ᱯᱯᱨᱥᱟᱫᱮᱯᱩᱨ ᱨᱤᱱ ᱛᱟᱦᱮᱸᱱ ᱦᱚᱲ ᱖,᱐᱓᱓ ᱠᱚᱲᱟ (᱕᱐.᱙%) ᱟᱨ ᱕,᱘᱒᱐ ᱛᱤᱨᱞᱟᱹ (᱔᱙.᱑%) ᱢᱮᱱᱟᱜ ᱠᱚᱟᱣ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱐.᱕% ᱢᱮᱱᱟᱜ ᱠᱚᱣᱟ; ᱱᱚᱣᱟ ᱜᱩᱴ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱒ ᱢᱮᱱᱟᱜᱼᱟᱹ ᱱᱚᱣᱟ ᱜᱩᱴ ᱞᱟᱹᱜᱤᱫ ᱦᱚᱱᱚᱛ ᱥᱚᱦᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱥᱚᱦᱮᱫ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱔.᱕% ᱴᱷᱟᱶ ᱠᱚ ᱵᱮᱱᱟᱣᱟ, ᱟᱨ ᱟᱹᱫᱤᱵᱟᱹᱥᱤ ᱟᱜ ᱥᱚᱦᱮᱫ ᱫᱚ ᱐.᱑᱒% ᱢᱮᱱᱟᱜᱼᱟ ᱾  ᱨᱟᱭᱵᱟᱨᱮᱞᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱑.᱒᱓% ᱛᱟᱦᱮᱸ ᱠᱟᱱᱟ (᱗ ᱵᱚᱪᱷᱚᱨ ᱟᱨ ᱚᱱᱟ ᱠᱷᱚᱱ ᱰᱮᱦᱮᱨ ᱩᱢᱚᱨ ᱦᱚᱲᱟᱜ ᱞᱮᱠᱷᱟ); ᱛᱤᱨᱞᱟᱹ ᱟᱜ ᱟᱨ ᱠᱩᱲᱤ ᱜᱤᱫᱽᱨᱟᱹ ᱭᱟᱜ (᱗᱖.᱒᱙%) ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱠᱚᱲᱟ ᱟᱜ ᱟᱨ ᱠᱚᱲᱟ ᱜᱤᱫᱽᱨᱟᱹ ᱭᱟᱜ (᱘᱕.᱗᱕%) ᱥᱮᱪᱮᱫ ᱰᱮᱦᱮᱨ ᱜᱮᱭᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱥᱮᱪᱮᱫ ᱫᱚᱨ ᱫᱚ ᱖᱓.᱖᱑% (ᱠᱚᱲᱟ ᱟᱜ ᱟᱨ ᱠᱚᱲᱟ ᱜᱤᱫᱽᱨᱟᱹ ᱭᱟᱜ ᱗᱐.᱗᱕%, ᱟᱨ ᱛᱤᱨᱞᱟᱹ ᱟᱜ ᱟᱨ ᱠᱩᱲᱤ ᱜᱤᱫᱽᱨᱟᱹ ᱭᱟᱜ ᱕᱕.᱗᱑%) ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ
ᱩᱰᱟᱹᱱ ᱰᱟᱦᱟᱨ
ᱨᱟᱭᱵᱟᱨᱮᱞᱤ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱚᱢᱚᱣᱞᱤ, ᱞᱚᱠᱷᱱᱚᱣ ᱨᱮ ᱪᱚᱣᱫᱷᱨᱤ ᱪᱚᱨᱚᱱ ᱥᱤᱝ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱨᱟᱭᱵᱟᱨᱮᱞᱤ ᱠᱷᱚᱱ ᱘᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱮᱴᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱱᱚᱣᱟ ᱨᱟᱭᱵᱟᱨᱮᱞᱤ ᱦᱚᱱᱚᱛ ᱥᱩᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱟᱱᱟ ᱠᱟᱱᱯᱩᱨ ᱩᱰᱟᱹᱱ ᱰᱟᱹᱦᱤ, ᱤᱞᱟᱦᱟᱵᱟᱫᱽ ᱩᱰᱟᱹᱱ ᱰᱟᱹᱦᱤ ᱟᱨ ᱵᱟᱨᱟᱬᱚᱥᱤ ᱩᱰᱟᱹᱱ ᱰᱟᱹᱦᱤ ᱾

ᱥᱚᱲᱚᱠ
ᱨᱟᱭᱵᱟᱨᱮᱞᱤ ᱫᱚ ᱞᱚᱠᱷᱱᱚᱣ ᱟᱨ ᱤᱞᱟᱦᱟᱵᱟᱫᱽ ᱛᱟᱞᱟ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱟᱨ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

 ᱮᱠᱥᱯᱨᱮᱥᱵᱮ
ᱜᱚᱝᱜᱟ ᱮᱠᱥᱯᱨᱮᱥᱵᱮ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱮᱱᱟᱣ ᱟᱠᱟᱱ ᱕᱙᱔ ᱠᱤᱞᱚᱢᱤᱴᱚᱨ ᱡᱤᱞᱤᱧ, ᱖ ᱞᱮᱱ ᱚᱥᱟᱨ ᱜᱨᱤᱱᱯᱷᱤᱞᱰ ᱮᱠᱥᱯᱨᱮᱥᱵᱮ ᱯᱨᱚᱡᱮᱠᱴ ᱢᱮᱱᱟᱜᱼᱟ ᱾ ᱕᱙᱔ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱮᱠᱥᱯᱨᱮᱥᱵᱮ ᱫᱚ ᱑᱒ ᱦᱚᱱᱚᱛ ᱥᱮᱱᱚᱜᱼᱟ ᱢᱤᱨᱟᱴ, ᱚᱢᱨᱚᱦᱟ, ᱵᱩᱞᱚᱸᱫᱽᱥᱚᱦᱚᱨ,, ᱵᱚᱫᱟᱭᱩᱝ, ᱥᱟᱦᱡᱟᱦᱟᱸᱯᱩᱨ, ᱯᱷᱚᱨᱨᱩᱠᱷᱟᱵᱟᱫᱽ, ᱯᱨᱚᱛᱟᱜᱚᱲ ᱟᱨ ᱯᱨᱚᱭᱟᱜᱽᱨᱟᱡᱽ ᱦᱚᱱᱚᱛ ᱾

ᱨᱮᱞᱣᱮ

ᱨᱟᱭᱵᱟᱨᱮᱞᱤ ᱡᱚᱸᱠᱥᱚᱱ ᱫᱚ ᱠᱚᱧᱮ ᱨᱮᱞᱣᱮ ᱵᱟᱨᱟᱬᱚᱥᱤᱼᱨᱟᱭᱵᱟᱨᱮᱞᱤᱼᱞᱚᱠᱷᱱᱚᱣ ᱞᱟᱭᱤᱱ ᱟᱨ ᱨᱟᱭᱵᱟᱨᱮᱞᱤᱼᱤᱞᱟᱦᱟᱵᱟᱫᱽ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱠᱚᱧᱮ ᱨᱮᱞᱣᱮ ᱰᱟᱦᱟᱨ ᱨᱮ ᱨᱟᱭᱵᱟᱨᱮᱞᱤ ᱠᱷᱚᱱ ᱚᱠᱵᱚᱨᱜᱚᱸᱡᱽ ᱞᱮᱠᱟᱛᱮ ᱯᱷᱟᱭᱡᱟᱵᱟᱫᱽ ᱫᱷᱟᱹᱵᱤᱡ ᱢᱤᱫ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱠᱟᱱᱟ ᱾ ᱨᱟᱭᱵᱟᱨᱮᱞᱤ ᱫᱚ ᱫᱤᱥᱚᱢ ᱨᱮᱱᱟᱜ ᱛᱟᱨᱟ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱟᱨ ᱛᱟᱨᱟ ᱮᱴᱟᱜ ᱴᱨᱮᱱ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱨᱟᱭᱵᱟᱨᱮᱞᱤ ᱡᱚᱸᱠᱥᱚᱱ ᱞᱮᱠᱟᱛᱮ ᱥᱮᱱᱚᱜᱟᱜ ᱴᱨᱮᱱ ᱞᱚᱠᱷᱱᱚᱣ ᱤᱞᱟᱦᱟᱵᱟᱫᱽ, ᱵᱟᱨᱟᱬᱚᱥᱤ, ᱡᱮᱭᱥᱚᱞᱢᱮᱨ, ᱥᱚᱠᱛᱤᱱᱚᱜᱚᱨ, ᱯᱩᱨᱤ, ᱵᱷᱚᱯᱟᱞ, ᱦᱟᱵᱽᱲᱟ, ᱟᱢᱨᱤᱛᱥᱚᱨ, ᱡᱚᱫᱷᱯᱩᱨ, ᱵᱟᱨᱮᱞᱤ, ᱰᱮᱦᱨᱟᱰᱩᱱ, ᱞᱟᱞᱠᱩᱶᱟ, ᱡᱟᱹᱢᱢᱩ ᱛᱚᱵᱤ, ᱥᱚᱦᱟᱨᱚᱱᱯᱩᱨ, ᱵᱟᱸᱜᱽᱞᱳᱨ, ᱢᱩᱢᱵᱟᱭ, ᱱᱟᱶᱟ ᱫᱤᱞᱞᱤ, ᱠᱟᱱᱯᱩᱨ ᱟᱨ ᱮᱴᱟᱜᱟᱜ ᱠᱚ ᱥᱮᱪᱮᱫ ᱟᱠᱟᱱᱟ ᱾

ᱟᱹᱰᱤ-ᱞᱚᱜᱚᱱ ᱥᱮᱱᱚᱜᱟᱜ ᱨᱮᱞ ᱠᱚᱨᱤᱰᱚᱨ
ᱫᱤᱞᱞᱤᱼᱵᱟᱨᱟᱬᱚᱥᱤ ᱟᱹᱰᱤ ᱞᱚᱜᱚᱱ ᱥᱮᱱᱚᱜᱟᱜ ᱨᱮᱞ ᱠᱚᱨᱤᱰᱚᱨ ᱢᱩᱢᱵᱟᱭᱼᱚᱦᱢᱚᱫᱟᱵᱟᱫᱽ ᱟᱹᱰᱤ ᱞᱚᱜᱚᱱ ᱥᱮᱱᱚᱜᱟᱜ ᱨᱮᱞ ᱠᱚᱨᱤᱰᱚᱨ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱵᱩᱞᱮᱴ ᱴᱨᱮᱱ ᱯᱨᱚᱡᱮᱠᱴ ᱢᱮᱱᱟᱜᱼᱟ ᱾ ᱘᱖᱕ ᱠᱤᱞᱚᱢᱤᱴᱚᱨ (᱕᱓᱗ ᱢᱤᱞ) ᱟᱹᱰᱤ ᱞᱚᱜᱚᱱ ᱥᱮᱱᱚᱜᱟᱜ ᱨᱮᱞ ᱠᱚᱨᱤᱰᱚᱨ ᱑᱒ ᱥᱴᱮᱥᱚᱱ ᱞᱮᱠᱟᱛᱮ ᱵᱟᱨᱟᱬᱚᱥᱤ ᱫᱚ ᱫᱤᱞᱞᱤ ᱠᱷᱚᱱ ᱡᱚᱲᱟᱣᱜᱼᱟ ᱾ ᱫᱤᱞᱞᱤᱼᱵᱟᱨᱟᱬᱚᱥᱤ ᱟᱹᱰᱤ ᱞᱚᱜᱚᱱ ᱥᱮᱱᱚᱜᱟᱜ ᱨᱮᱞ ᱠᱚᱨᱤᱰᱚᱨ ᱑᱒ ᱥᱴᱮᱥᱚᱱ ᱛᱟᱦᱮᱸᱱᱟ ᱾  ᱥᱴᱮᱥᱚᱱ ᱫᱤᱞᱞᱤ, ᱱᱚᱭᱮᱰᱟ, ᱡᱮᱵᱟᱨ ᱩᱰᱟᱹᱱ ᱰᱟᱹᱦᱤ, ᱢᱚᱛᱷᱩᱨᱟ, ᱟᱜᱽᱨᱟ, ᱱᱤᱭᱩ ᱤᱴᱟᱣᱟ, ᱮᱛᱚᱢ ᱠᱚᱱᱱᱚᱡᱽ, ᱞᱚᱠᱷᱱᱚᱣ, ᱨᱟᱭᱵᱟᱨᱮᱞᱤ, ᱯᱨᱚᱭᱟᱜᱽᱨᱟᱡᱽ, ᱱᱤᱭᱩ ᱵᱷᱚᱫᱚᱦᱤ ᱟᱨ ᱵᱟᱨᱟᱬᱚᱥᱤ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
Official website of Raebareli 


ᱛᱷᱚᱠ:ᱨᱟᱭᱵᱟᱨᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ